Republika Hrvatska

Međimurska županija

III. Osnovna škola Čakovec

**Z A P I S N I K**

s 3. sjednice Vijeća roditelja III. osnovne škole Čakovec u šk. god. 2016./2017., održane 1. veljače 2017. godine u 17,00 sati u učionici Fizike.

Na Sjednici je bilo nazočno 17 od 18 članova VR, ravnateljica škole Nataša Hajdinjak te pedagoginja škole Elizabeta Haček.

Predsjednik Vijeća roditelja Saša Dering na početku je pozdravio sve prisutne i predložio slijedeći dnevni red:

1. Usvajanje zapisnika s prošle sjednice Vijeća roditelja
2. Izvješće o radu škole za 1. polugodište
3. Izbor člana Vijeća roditelja za člana Školskog odbora
4. Razno

Dnevni red jednoglasno je prihvaćen.

Ad1) Saša Dering pročitao je zapisnik s prošle sjednice Vijeća roditelja, koji je jednoglasno prihvaćen.

Ad2) Nakon toga je pedagoginja škole Elizabeta Haček podnijela Izvješće o radu škole za I. polugodište. ( u privitku)

Ad3) Prije 3. točke dnevnog reda, predsjednik VR dao je riječ ravnateljici Nataši Hajdinjak koja je izvijestila članove VR da članovima Školskog odbora u ovom sazivu prestaje mandat 26.03.2017. godine. Mandat tako prestaje i članici iz VR gospođi Nataliji Kropek, koja je tu dužnost savjesno obavljala i prisustvovala svim sjednicama ŠO. Zahvalila joj je na dosadašnjem angažmanu, konstruktivnim prijedlozima i diskusijama, a sve na dobrobit učenika naše škole. Ravnateljica je prisutne ukratko upoznala i s procedurom izbora novog člana u ŠO, koja je propisana Statutom škole. Prema čl. 38 Statuta III. OŠ Čakovec za člana ŠO iz redova VR, mogu predlagati i biti predloženi svi nazočni članovi VR. Svaki roditelj se može i sam kandidirati. Kandidatom će se smatrati svaki roditelj koji je prihvatio kandidaturu. Potrebno je predložiti najmanje dva kandidata. Članovi VR na sjednici javnim glasovanjem biraju jednog člana Školskog odbora. U slučaju da dva kandidata imaju isti broj glasova, glasovanje će se ponoviti za ta dva kandidata. Nakon izbora utvrđuje se jedan član iz reda roditelja kojeg će Vijeće roditelja imenovati u Školski odbor za mandat od 4 godine od 27.03.2017. do 26.03.2021. godine. Nakon toga ravnateljica je dala riječ Saši Deringu koji je dalje nastavio voditi izbore. Predsjednik VR utvrdio je da su se na Listi članova VR zabilježili i potpisali svi članovi VR koji su prisutni ovoj sjednici, da postoji natpolovična većina te zamolio da se krene sa predlaganjem najmanje dva kandidata koji će se morati izjasniti o prihvaćanju kandidature.

Predloženi su slijedeći kandidati:

1. Marko Žerjav
2. Boris Vugrinec
3. Marija Barbaš

Saša Dering zamolio je da članovi VR dizanjem ruke glasaju za jednog od predloženih kandidata. Nakon prvog kruga glasovanja prema abecednom redu kandidata, ishod glasovanja je bio slijedeći:

1. Marija Barbaš - 7 glasova
2. Boris Vugrinec - 3 glasa
3. Marko Žerjav - 7 glasova

Predsjednik VR Saša Dering konstatirao je da su dva kandidata, Marija Barbaš i Marko Žerjav dobili isti broj glasova te ušli u drugi krug glasovanja. Rezultat nakon drugog kruga je bio slijedeći:

1. Marija Barbaš – 7 glasova
2. Marko Žerjav – 10 glasova

Prema rezultatima glasovanja, Predsjednik Vijeća roditelja utvrdio je, da je Vijeće roditelja izabralo Marka Žerjava za novog člana Školskog odbora u narednom mandatu. Gospodin Marko Žerjav zahvalio se svima na ukazanom mu povjerenju.

( Izvješće i Zapisnik glasovanja u privitku )

Ostalih pitanja nije bilo.

 ZAPISNIK SASTAVIO: Predsjednik VR:

 Nebojša Buvač Saša Dering

U Čakovcu, 1. veljače 2017. godine